Islam

L' islam ou rlidjon muzulmande, c' est ene des troes grandès rlidjons monoteyisses avou l' crustinnisse eyet l' djudayisse.

Onk ki shût l' islam si lome "muzulman(de)" u "moslimî" ("moslimresse"). On djheut eto "mawoumetan" mins c' est on vî mot, ene miete veyou do mwais costé.

L' islam est rashiou so l' Alcoran eyet les dijhaedjes sol veye do Profete (hadith). L' Alcoran est rwaitî come åyant stî dicté, en arabe, på Bon Diu a Mawoumet.

L' islam, come rilidjon, est diferinne di l' islamisse, la kel rididjon muzulmande est maxheye a del politike.

 Mwaissès creyances 
L' islam est rashiou so 5 mwaissès atuzes, lomés "les pilés d' l' islam :
 Li creyance å Bon Diu et a Mawoumet come si (dierin) messaedjî.
 Des priyires a dire tos les djoûs.
 Li zacate, ene tcharité oblidjeye po tos les cis k' on do bén.
 Li djunaedje tins do moes do cwareme.
 Li pelrinaedje al Meke po les cis k' ont des çanses po fé.

 Sipårdaedje di l' islam 
So on sieke (635-735), li rlidjon muzulmande si va spåde e troes continints, pal voye del conkete arabe.

L' islam a avancî eto pal voye des cofrereyes rilidjeuses. Metans, å Senegal, pal cene des Tidjanes.

C' est, ouy, li rlidjon d' on gros miyård di djins.

 Coxhes di l' islam 
 sorlon les creyances istorikes 
 Sunites (li sunisse)
 Druzes
 Chiyites (li chiyisse)

 sorlon les pratikes 
 soufisse
 salafisse

 Fiesses e l' islam 
E l' islam, gn a 3 djamas.
Date (e rfondou arabe)No e walonNo e rfondou arabeRilevêyes 1 chawel  Fiesse del disdjune (li ptite fiesse)  Aïd-Al-Fitr  Fén do ramdinne 12 dhou l' 7ijja  Fiesse do moton (li grande fiesse)  Aïd-al-Adha  On towe li bedot 12 rabi3 el awwel  Noyé moslimrece  Aïd el-mouloud  Fiesse do skepiaedje do profete Mawoumet

 L' islam el Beldjike 
El Beldjike, gn åreut di 400.000 a 600.000 muzulman(de)s. Ladvins, di 5.000 a 50.000 "vîs" Bedjes kiviersîs a l' islam.Felice Dassetto (adjinçneu); Facettes de l'islam belge; Academia Bruylant.

 Sourdants 

*
Categoreye:Rilidjons